Alejandro Lerroux García, naixito de La Rambla (Cordoba, Andalucía) o 4 de marzo de 1864 y muerto en Madrit (Espanya) o 25 de chunio de 1949, estió un politico andaluz, activo en a vida politica espanyola dende os primers anyos d'o sieglo XX y dica a Guerra Civil espanyola. D'ideyolochía republicana, fació parte de quantos grupos politicos republicans dica que en 1908 fundó o Partido Republicano Radical, que lideró dende ixe inte.